b'\n_START_ARTICLE_\nIhalaisen kaivos\n_START_PARAGRAPH_\nIhalaisen kalkkikaivos sijaitsee samannimisess\xc3\xa4 kaupunginosassa Lappeenrannassa ja sen omistaa Nordkalk Oy. Kaivoksen ohella alueella on kalkkitehdas sek\xc3\xa4 paperipigmentin raaka-aineita ja wollastoniittia valmistavat rikastamot. Ihalaisen kaivoksen tuntumassa on my\xc3\xb6s Finsementti Oy:n sementtitehdas, sek\xc3\xa4 Suomen Karbonaatti Oy:n kalsiumkarbonaattipohjaisia p\xc3\xa4\xc3\xa4llystyspigmenttej\xc3\xa4 ja t\xc3\xa4yteaineita valmistava tehdas. Koko Ihalaisen kaivos- ja tehdasalue on kooltaan noin 400 hehtaaria._NEWLINE_Kalkkikiven louhinta alkoi Ihalaisen alueella pienimuotoisena jo 1500-luvulla. Vuonna 1910 rakensi Paraisten Kalkkivuori Oy Ihalaisen alueelle ensimm\xc3\xa4isen kalkkikeh\xc3\xa4uunin. Vuonna 1938 perustettiin sementtitehdas._NEWLINE_Ihalaisen avolouhoksen pinta-ala on noin 40 hehtaaria, leveys 700 metri\xc3\xa4, pituus 1,5 kilometri\xc3\xa4 ja syvyys noin 150 metri\xc3\xa4. Kive\xc3\xa4 louhitaan vuodessa noin 2,1 miljoonaa tonnia. Kalkkikive\xc3\xa4 arvioidaan riitt\xc3\xa4v\xc3\xa4n ainakin 200 vuodeksi nykyisell\xc3\xa4 kulutuksella. Vuoteen 2001 menness\xc3\xa4 kaivoksesta oli louhittu yhteens\xc3\xa4 46 miljoonaa tonnia kalkkikive\xc3\xa4. Kaivos tuottaa kalsiitti- ja wollastoniittirikastetta sek\xc3\xa4 ohessa sivukive\xc3\xa4 ja rikastushiekkaa._NEWLINE_Ihalaisen kaivoksen alueella on my\xc3\xb6s noin 4 kilometri\xc3\xa4 1960-luvulla louhittuja luolia joita k\xc3\xa4ytet\xc3\xa4\xc3\xa4n nykyisen varastoina.'